Abdul Latif Syakur

H. Abdul latif Syakur adolah saurang ulama nan barasa dari desa Aie Mancua. Baliau dilahiakan tangga 27 Ramadhan 1299 H, batapatan jo 15 Agustus 1882 MBaliau sandiri mariwayaikan hal kalahiran beliau dalam tafsirnyo Tafsir Surat al-Mu’minun.. Ayahnya banamo Muhammad Amin Paduko Intan Haji Abdul Syakur dan Ibu nan banamo Fatimah. Pado taun 1890 beliau barangkek ka Makkah basamo ayahnya dan menetap di sano salamo 12 tahun. Di sinan, baliau baraja agamo kapado Syaikh Ahmad Khatib Al-Minangkabawiy (ulama, mufti, dan imam Masjidil Haram) dan pulang ka Indonesia pado taun 1902 M (Rabiul Awal 1319 H) dan menetap di Sawah Gadang desa Balai Gurah lalu menikah jo saurang gadis dari suku Sikumbang nan banamo Rafah dan mamiliki 2 anak, Lidin dan Kalamuddin. Dalam pengajarannya akhlak sabagai point penting, dek pado masanya masyarakaik Minangkabau nan hiduik di sekitarnyo mamiliki kebiasaan nan buruak seperti, meminum-minuman keras, mangganjo, maadu ayam, dan lain sabagainyo.

 Kehidupan awal 
Abdul Latif Syakur lahia di desa banamo Aia Mancua pado tanggal 27 Ramadhan 1299 H atau 15 Agustus 1882 M. Waktu ketek, katiko Abdul Latif barumua 7 tahun, ibunyo alah maningga sawaktu malayian aanak kamba. Ibu Abdul Latif barasal dari nagari Simabur, Sawah Gadang (Desa Balai Gurah) samo asalnyo jo ayah Abdul Latif nan basuku Pili. Urang tuo Abdul Latif bakarajo sabagai pangusaha pamborong nan pernah mamborong pas mambuek jembatan gantung rel kareta api Padang-Bukittinggi. Disampiang itu, Abdul Latif indak malu lo untuak karajo manyabik rumpuik nan dijua ka padati nan acok lewat transportasi wakatu itu.

Abdul Latif dibaok ka Makkah dek ayahnyo satalah ibu Abdul Latif wafat, untuak dikhitan dan baraja ka Syeikh Ahmad Khatib Al-Minangkabawi. Katiko pulang dari Makkah, Abdul Latif manikah jo gadih Sikumbang banamo Rafah kamudian punyo anak banamo Lidin jo Kamaluddin nan tingga di Sawah Gadang desa Balai Gurah.

 Dakwah 
Katiko tingga di kampuangnyo, Abdul Latif maraso sadiah mancaliak panduduak kampuangnyo nan suko bamegah-megahan, adu ayam bahkan minum minuman kareh. Walau ado juo nan ta'at iyolah urang dari kalangan bawah nan hiduik sulik. Akhirnyo Abdul Latif mamikian caro untuak marubah keadaan kampuangnyo. Mulo-mulo Abdul Latif mandakek ka masyarakaik kampuangnyo sambia baraja bahaso Minang walau tasandek-sandek daripado bahaso Arabnyo nan lanca. Kiat Abdul Latif untuak mangambangan Islam di kampuangnyo sangaik payah sampai sobok jo kawannyo nan baru pulang dari Makkah, banamo Syeikh Muhammad Jamil Jambek nan dapek saliang manguekan. Kaduo tokoh ko mansosialisasian islam ka masyarakaik kampuangnyo. Lamo-lamo upayo Abdul Latif jo kawannyo mambuek masyarakaik kampuang mulai barubah parangainyo nan ka elok, kamudian mambuek surau di Sicamin nan banamo Al-Tarbiyat Al-Hasanah pado taun 1910 M (1328 H) nan maaja pangajian tantang tulih baco Al-Qur'an sambia badakwah ka masajik-masajik.

Dalam suasana angeknyo galanggang pasalisiahan fikiran antaro kaum mudo dan tuo, Syaikh Abdul Lathif mamiliah untuak maasiangan diri dari galanggang debat khilafiyah itu. Dakwah baliau labiah banyak mambahas tantang akhlak dan adab, sarato tafsir Al-Quran dan bahaso Arab. Baliau banyak mambao nilai-nilai kamanusiaan, kaadilan bagi kaum padusi dan laki-laki, sataro paralunyo maraso bakebangsaan.

Dalam mampalueh jaringan, pengajian Islam Haji Abdul Latif Syakur ikuik maaja di Modern Islamic Collage, Diniyah Pasir IV Angkek jo Kuliyatu 1-Islamiyatu 1-'Asriyah. Abdul Latif wafat hari Sabtu malam tanggal 13 Juni 1963 di RSUP M.Jamil, Padang. Walaupun alah tiado, pengajian H.Abdul Latif Syakur banyak nan dapek diambiak suri teladan dan ilmu dari beliau. Di tangah maraknya masyarakaik nan melalaian ajaran Rasulullah SAW. namun beliau tatap gigih sampai manghasilkan karya dan tampek-tampek pengajian nan sangaik bapengaruh pado masyarakaik pado maso itu.

 Karya 
Abdul Latif banyak manulis kitab, utamonyo dalam hal akhlak dan adab, sarato tafsir Al-Quran dan bahaso Arab. karya beliau diantaronyo:

 Al-Da’wah wa al-Irsyâd ilâ Sabîl al-Rasyâd (1951).
 Tafsir Yā Ayyuha an-NâsFadila, Zikra. Naskah Tafsīr Āyāt Yā Ayyuhā al-Nās: Tafsir Antikolonialisme Abdul Latif Syakur. Manuskripta. ISSN 2355-7605.
 Tafsīr Yā Ayyuha Al-Lażīna Āmanū
 Lataif al-Hadith al-Nabawiyyah atau Al-Latha’if (2 jilid)
 Mabādi’ al-Qāri: Kitab Peladjaran Ilmoe Tadjwid (1917)
 Akhlāqunā al-Adabiyah
 Al-Tarbiyah wa al-Ta’līm Qism al-Tauhīd (1927)
 Tarbiyah al-Islamiyah fi Durus al-Fiqhiyyah (1927)
 Mabādi al-‘Arabiyah wa Lughatuha
 Ta’līm al-Qirāah al-‘Arabiyah
 Al-Fiqh al-Akbar
 Tafsir al-Mufrodāt al-Qur’an
 Tafsīr al-Khalīq
 Tafsir Surah al-Mukminūn atau Al-Juz'u al-Thamin 'Ashr min Surat al-Mukminūn
 Al-Akhlaq wa al-‘Adāb
 Al-Mu’ashārah
 Dunia Perempuan
 Sullam al-‘Arab Ilā Lugah al-‘Arab (2 jilid)
 Nazham Nasehat untuk Anakku (1925)
 Khithabah
 Risalah Lathifah
 Kamus Abdul Latif
 Kitāb at-Tauḥīd
 Taqrib al-Majazah: Membitjarakan Perkara Kematian (1926)
 Tambo Islam
 Mulakhaṣ al-Tārīkh al-Islāmi
 Tarjamah Lafziyah al-Qur’an
 Muqaddimah Uṣul Fiqh
 Kumpulan Pidato Haji Abdul Latif Ampek Angkek

 Referensi 

Kategori:Ulama Minangkabau